<classify> Kwa kupewa pointi hizo, Simba sasa inaongoza msimamo wa ligi ikiwa na pointi 61 juu ya Yanga yenye pointi 56 lakini ikiwa na mchezo kibindoni.Simba ilikata rufaa kwa kamati hiyo kupinga kitendo cha Kagera kumchezesha mchezaji Mohamed Fakhi katika mechi yao ya Ligi Kuu wiki mbili zilizopita huku mchezaji huyo akiwa na kadi tatu za njano.Katika mechi hiyo iliyochezwa kwenye uwanja wa Kaitaba, Bukoba, Simba ilifungwa kwa mabao 2-1.Akizungumza na waandishi wa habari baada ya kikao hicho kumalizka saa tatu kasoro usiku, Mwenyekiti wa Bosi ya Ligi hamad Yahaya alisema wameipa Simba pointi hizo baada ya kujiridhisha kwamba Fakhi alikuwa na kadi tatu za njano.Kwa mechi ambazo hatukuwa na uhakika tuliwahoji mwamuzi na kamisaa wa mechi hiyo ndio maana mnaona tumetumia muda mrefu, lakini Simba wamepewa pointi hizo kwa baada ya Kagera kukiuka kanuni kwa kumchezaji Fakhi akiwa na kadi tatu za njano, alisema Yahaya ambaye pia ni kiongozi wa Kagera Sugar.Jana tangu saa tisa alasiri kamati hiyo ilikuwa na kikao ambapo waliwahoji Kamisaa wa mechi ya Kagera na African Lyon Osuri Kosuri wa Simiyu na mwamuzi wa kati Jimmy Fanuel wa Shinyanga.Akizungumza baada ya kutoka kuhojiwa Osuri alisema anashangaa kwanini aliitwa kuhojiwa wakati ripoti yake baada ya mechi aliiwasilisha kunakohusika na ilikuwa wazi.Mimi nashangaa kwanini wameniita kunihoji wakati ripoti yangu ilikuwa wazi ni kweli mchezaji alionyeshwa kadi ya njano, sasa walitakiwa wafanyie kazi ripoti sio kutuita kutuhoji wanatuhoji nini?, alihoji kwa hasira.Fakhi ana akadi tatu za njano alizozipata katika mechi namba 122 kati ya Kagera na Mbeya City Desemba 17 mwaka jana katika dakika ya 24, kadi ya pili aliipata katika mechi namba 165 kati ya timu yake Kagera Sugar dhidi ya African Lyon katika dakika ya 74, mechi hiyo ilichezwa Januari 18 mwaka huu na mchezo mwingine ni ule namba 190 wa Machi 4 mwaka huu dhidi ya Majimaji ambapo alionyeshwa kadi katika dakika ya 50.Hukumu kama hiyo si ya kwanza kutolewa kwenye Ligi Kuu huku Simba ikionekana kukumbwa na zahma ya kupokwa pointi mara kadhaa. Mwaka 2006 Simba ilipokwa pointi kwa kumchezesha Mussa Hassan Mgosi kwenye mechi dhidi ya Kagera.Mgosi alitakiwa kukosa mechi hiyo kutokana na kuwa na kadi tatu za njano.Mwaka 2008, Simba ilikutwa tena na kasheshe la kupokwa pointi baada ya kumchezesha Juma Nyoso katika mechi dhidi ya Coastal Union.Simba ilipokwa pointi hizo baada ya kumtumia mchezaji huyo huku akiwa na adhabu ya kufungiwa mechi sita aliyoipata akiwa Ashanti United, hivyo hata kama alihama timu hakupaswa kucheza mpaka amalize adhabu yake.Mwaka 2012, Mabingwa watetezi wa Ligi Kuu, Yanga walipokwa pointi baada ya kumchezesha Nadir Haroub Canavaro katika mechi dhidi ya Coastal Union huku mchezaji huyo akiwa anatumikia adhabu ya mechi tatu.Azam, ilikumbwa na kasheshe hilo mwaka 2016 ambapo walipokwa pointi kwa kumchezesha Erasto Nyoni aliyetakiwa kutumikia adhabu ya mechi moja kutokana na kuwa na kadi tatu za njano.  <topic>: michezo 